proxectonos/corpus_dominio_legal_administrativo_tmp huggingface dataset:
21/04/2020 | Administración LocalMunicipal
Ames
Reanudación do prazo de exposición pública do orzamento 2020

En sesión plenaria do 20 de febreiro de 2020 aprobouse inicialmente o orzamento municipal do exercicio 2020. O anuncio de exposición pública publicouse no BOP número 37 do 24 de febreiro de 2020. O prazo de exposición pública viuse suspendido polo establecido na disposición adicional terceira do Real decreto 463/2020, de 14 de marzo, polo que se declara o estado de alarma. En sesión Plenaria de 16 de abril de 2020 aprobouse reanudar o prazo de exposición pública polo tempo pendente no momento de declarar o Estado de Alarma, isto é dous días hábiles a partir do día seguinte o da publicación deste anuncio no BOP. Ames, 17 de abril de 2020 O alcalde José M. Miñones Conde
21/04/2020 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de marzo de 2020.

O día 30 de marzo de 2020 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de marzo de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 15 de abril de 2020. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Mª Teresa Deus Trasobares
21/04/2020 | Administración LocalMunicipal
Cariño
Avocacion competencias Alcaldia

Para os efectos de xeral coñecemento faise público que en data 15/04/2020 a Alcaldía dita Resolución 159/2020, e que se transcribe de forma literal: Visto o Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID 19, publicado no BOE nº 67, do 14 de marzo, e as súas sucesivas prórrogas. Vista a Instrucción da Fegampde 15/03/2020 sobre o funcionamento dos Concellos galegos como consecuencia do estado orixinado polo COVID-19, apartado 8, que sinala que quedan suspendidas as sesións periódicas ou ordinarias dos órganos colexiados municipais (xuntas de goberno local, pleno da Corporación, Comisións informativas…), a excepciónda Comisión de Seguemento do COVID-19 ou calquera outra que fose preciso celebrar. Visto o Decreto Alcaldía 282/2019, de 27/06/2019 polo que se establecen as correspondentes delegacións a favor da Xunta de Goberno Local. Visto o Decreto Alcaldía 139/2020, de 16/03/2020, polo que quedan suspendidas as sesión periódicas ou ordinarias dos órganos colexiados. Considerando o disposto no artigo 10 da Lei 40/2015, de Réxime xurídico do sector público. De conformidade coas competencias establecidas no artigo 21.1 m) da LRBRL, e debido ás circunstancias excepcionais provocadas pola crise do COVID-19 RESOLVO: PRIMEIRO: Ao abeiro do artigo 10 da Lei 40/2015, de Réxime xurídico do sector público, e para os efectos de facilitar a actividade municipal sen menoscabo do exercicio das competencias correspondentes, avoco as competencias que tiña delegadas a Xunta de Goberno Local por Decreto Alcaldía 282/2019, de 27/06/2019. Esta avocación manteráse unha vez se levanten as medidas extraordinarias contidas no Real Decreto 463/2020, de 14 de marzo, e as súas sucesivas prórrogas. SEGUNDO: A presente resolución será efectiva dende o día seguinte da súa data de sinatura e será publicada no BOP, debendo dar conta ao Pleno corporativo na primeira sesión ordinaria que se celebre, e notificada aos membros da Xunta de Goberno Local, de conformidade co previsto no artigo 114 do RD 2568/1986, de 28 de novembro. Cariño, 15 de abril de 2020 O Alcalde Asdo.- José M. Alonso Pumar
21/04/2020 | Administración LocalMunicipal
Ponteceso
Intervención - Tesouraría
Aprobación definitiva expediente de modificación de créditos número 08 por crédito extraordinario número 1 e suplemento de crédito número 1, dentro do orzamento municipal de 2020.

O Pleno do Concello de Ponteceso en sesión do día 18 de marzo de 2020 acordou aprobar inicialmente o expediente de modificación de créditos número 08 por crédito extraordinario número 1 e suplemento de crédito número 1, dentro do orzamento municipal de 2020. A resolución de alcaldía núm.179/2020, de 20 de marzo resolveu continuar, dado que constitue a cobertura orzamentaria do recoñecemento extraxudicial núm.1/2020 e visto o carácter esencial da función de pago a proveedores, coa tramitación da modificación de crédito mc08ce01sc01-20 aprobada inicialmente por acordo plenario de 18.03.2020. O BOP núm.54 de 24.03.2020 publicou o anuncio de aprobación inicial do do expediente de modificación de créditos número 08 por crédito extraordinario número 1 e suplemento de crédito número 1, dentro do orzamento municipal de 2020. Na mesma data se publicou na sede electrónica do Concello de Ponteceso. Tal e como consta no informe de rexistro emitido o 20.04.2020, as persoas interesadas non presentaron reclamacións no período de exposición pública (do 25/03/2020 ao 16/04/2020, ambos os dous incluídos), polo que o acordo queda aprobado definitivamente. O resumo da clasificación económica do orzamento, unha vez incorporadas as modificacións aprobadas, queda como segue: O que fago público para os efectos oportunos, facendo constar que, contra a aprobación definitiva deste expediente, as persoas interesadas poderán interpoñer directamente o recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Ponteceso, 20 de abril de 2020 O alcalde, Asdo.: Xosé Lois García Carballido Todo isto para os efectos indicados polo artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e artigo 38 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito real decreto 2/2004, as cales deberán dirixirse ao Alcalde-Presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 20 de abril de 2020 O Alcalde Xosé Lois García Carballido
07/04/2020 | Administración LocalMunicipal
Ferrol
Facenda e Patrimonio
Edito padróns venda ambulante xaneiro-febreiro 2020

O día 17/3/2020 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ós meses de xaneiro e febreiro do exercicio 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 30 de marzo de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo.: Mª Teresa Deus Trasobares
07/04/2020 | Administración LocalMunicipal
Ferrol
Facenda e Patrimonio
Edito padrón IVTM 2020

O día 31/03/2020 aprobouse por decreto da Alcaldía o Padrón municipal do Imposto de vehículos de tracción mecánica (IVTM) correspondente ó exercicio 2020. A través do presente edicto e a teor do establecido no artigo 102.3 da Lei xeral tributaria, procédese a notificar colectivamente ós contribuintes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol e transcorrido o prazo de exposición ó público, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 31 de marzo de 2020 A concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo.: María Teresa Deus Trasobares
07/04/2020 | Administración LocalMunicipal
Ferrol
Facenda e Patrimonio
Edito mercados marzo 2020 (A Magdalena, Recimil e Caranza)

O día 17/3/2020 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ao mes de marzo do exercicio 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 30 marzo de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo.: Mª Teresa Deus Trasobares
07/04/2020 | Administración LocalMunicipal
As Pontes de García Rodríguez
Secretaría
Resolución 469/2020, do 31 de marzo, de avocación e delegación das competencias de contratación da Xunta de Goberno Local no concelleiro delegado de Contratación e Cultura

Con este anuncio faise público que a Alcaldía do concello, mediante decreto 469/2020, do 31 de marzo, decidíu avocar, por motivos de índole social e de crise sanitaria ocasionada polo COVID-19, a competencia delegada na Xunta de Goberno Local mediante decreto 994/2019, do 24 de xuño, de delegación de competencias na Xunta de Goberno Local, relativa ao ámbito da contratación, descrita no seu punto cuarto. Asemade, acordou delegar a competencia indicada no concelleiro de Contratación e Cultura, Vicente Roca Uceira, en tanto se manteña o estado de alarma decretado e sexa posible a reunión na Xunta de Goberno Local. As Pontes de García Rodríguez, 31 de marzo de 2020 O alcalde Valentín González Formoso
07/04/2020 | Administración LocalMunicipal
Padrón
Aprobación definitiva do proxecto de urbanización do sector de solo urbanizable industrial en Extramundi de Abaixo

En data 27 de marzo de 2020 o Sr. Alcalde do Concello de padrón ditou decreto decreto nº 240/2020, co seguinte contido: <<Primeiro. Proceder á á aprobación definitiva do “modificado do refundido de proyecto de urbanización del sector de suelo urbanizable industrial en Extramundi de Abaixo” de data febreiro de 2020, redactado e asinado polo arquitecto D. César Coll Nuez, xunto coa documentación complementaria presentada en datas 21 e 24 de marzo de 2020. O promotor das obras, a Xunta de Compensación do Sector de Solo Urbanizable Industrial de Extramundi de Abaixo, deberá comunicar ao Concello, con antelación bastante, o inicio das mesmas aos efectos de que o Concello compareza na mesma, debendo documentarse tal acto nun acta de replanteo. Antes do inicio das obras deberá achegarse aval ou garantía bastante por importe de 38.987,27 euros, que deberá constituírse mediante calquera dos mecanismos previstos na lexislación de contratos das administracións públicas. Deberá achegarse antes do inicio das obras copia do contrato de execución das mesmas co contido determinado polo artigo 229.4 do RLSG. Segundo. Publicar a presente resolución no Diario Oficial da Provincia de A Coruña e notificar a mesma de forma individual aos propietarios afectados. Terceiro. Dar traslado da presente resolución ao departamento de intervención aos efectos de repercutir os custos das publicacións do expediente ao promotor das obras. Cuarto. Dar traslado do presente acordo ao departamento municipal de urbanismo aos efectos de que se leven a cabo as actuacións de comprobación que permitan determinar a execución de obras no ámbito do proxecto de urbanización e no ámbito do plan parcial, emitindo informe que determine a procedencia de adoitar medidas de reposición da legalidade urbanística, no seu caso. Quinto. Dar conta ao Pleno na primeira sesión ordinaria que se convoque. Sexto. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que dictou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 02 de Abril de 2020 O Alcalde (documento asinado dixitalmente) Asdo. Antonio Fernández Angueira
07/04/2020 | Administración LocalMunicipal
Santiago de Compostela
Persoal
Nomeamento como funcionarios de carreira

ANUNCIO NOMEAMENTO COMO FUNCIONARIOS DE CARREIRA En cumprimento do establecido no artigo 25.2 do Real Decreto 364/1995, do 10 de marzo, tras superar as probas convocadas ao efecto e á proposta do Tribunal Cualificador, faise público que por Decreto da Concelleira Delegada de Economía e Facenda, Persoal, Contratación e Modernización da Administración Local de 31 de marzo de 2020, e con efectos de 1 de abril de 2020, se nomean bombeiros-conductores, do Servizo de Extinción de Incendios e Salvamento do Concello de Santiago de Compostela, co carácter de funcionarios de carreira, prazas encadadradas na escala de Administración especial, subescala de Servizos especiais, clase servizo de extinción de incendios do grupo C e sugbrupo C2, correspondentes á oferta de emprego dos anos 2016-2017, aos seguintes: • DON MAKSYMILIAN BROWNE LAFRIYAKH. • DON DAVID PASCUAL DE VIGO CIOCA. • DON PEDRO LUIS GARCIA DE PAREDES LOBELOS. • DON OLIMPIU JORGE LORENZO LOSANA LANZOS. • DON ALIEU ANTHONY BRIAN CARRERE DIEYE. • DON ISHAC SCHUHMANN IGUAIN. • DON SALVADOR MANUEL BARRAGUES EL MOUSATI. O que se publica para xeral coñecemento. Santiago de Compostela, 1 de abril de 2020 Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez
07/04/2020 | Administración LocalMunicipal
Mugardos
Padróns escolas municipais culturais e deportivas febreiro 2020

Padrón polos servizos culturais, deportivos e de lecer febreiro 2020 Anuncio de cobranza do padrón, do mes de febreiro, das escolas municipais culturais e deportivas. Anuncio de cobranza A resolución da Alcaldía núm.302/26.03.2020 aprobou o padrón fiscal correspondente ao mes de febreiro do exercizo 2020 das escolas municipais culturais e deportivas. Exposición O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Período de cobro Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Asinado dixitalmente polo Concelleiro Delegado de Facenda, Persoal e Participación Cidadá, José Miguel Mahía Prados, (Delegación da Alcaldía: R. A. 114/2020 de 06.02.2020) en Mugardos 14 de febreiro de 2020.
07/04/2020 | Administración LocalMunicipal
Boiro
Anuncio SAF mes febreiro 2020

A Xunta de Goberno Local en sesión celebrada o 1 de abril de 2020 aprobou o Padrón Fiscal correspondente o mes de febreiro 2020, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Durante dito prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. O prazo de ingreso en voluntaria será de 2 meses a contar dende o día seguinte á publicación do presente anuncio no BOP. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 2 de abril de 2020 O Alcalde-Presidente José Ramón Romero García DOCUMENTO ASINADO DIXITALMENTE Á MARXE
07/04/2020 | Administración LocalMunicipal
Ferrol
Facenda e Patrimonio
Edito padrón aparcadoiro A Magdalena, abril 2020

O día 26/3/2020 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ao mes de abril de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 30 de marzo de 2020 A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi Asdo.: Mª Teresa Deus Trasobares
17/04/2020 | Administración LocalMunicipal
A Laracha
Nomeamento funcionarios de carreira

O día 22 de marzo de 2019 a Xefa do Servizo de formación en Seguridade Pública da Agasp comunicou a este Concello da Laracha que con data 13 de xullo de 2018 publicouse no DOG nº 134 a convocatoria do proceso selectivo unitario para o ingreso nos corpos de policía local, escala básica, categoría de policía, quenda de acceso libre, na cal había duas prazas delegadas por este concello. Que tras o remate do proceso selectivo, o propio 22 de marzo de 2019 tivo lugar o acto de elección de praza. Que as persoas, que habendo superado o proceso selectivo convocado por Orde do 4 de xullo da Vicepresidencia e Consellería de Presidencia, Administración Públicas e Xustiza da Xunta de Galicia designadas para o Concello da Laracha elixiron A Laracha eran: George Anthony Weinmann Mjid con DNI nº ***391*** El Ouafi Omar Francisco Boarfa Barbeito con DNI nº ***005*** Constan na comunicación a declaración xurada dos dous aspirantes, necesarias para aportar o expediente. Á vista das competencias en materia de persoal que me outorga a Lei de Bases do réxime Local 7/1958 de 2 de abril resolvían nomear como funcionarios en prácticas na Subescala de Administración Especial, Subescala Servizos Especiais, categoría Policía local a George Anthony Weinmann Mjid e El Ouafi Omar Francisco Boarfa Barbeito tras ter aprobado o proceso selectivo con todos os dereitos e deberes que lle correspondan según a súa categoría con efectos dende o 22 de abril de 2019 ( data de inicio do curso selectivo na AGASP). Igualmente na Resolución de nomeamento como funcionarios en prácticas policías locais facíase constar expresamente: Será condición necesaria para obter a condición de funcionario de carreira a superación do curso selectivo impartido pola Academia Galega de Seguridade Pública que dará comezo o día 22 de abril de 2019. O día 8 de xaneiro de 2020 a xefa do servizo en formación en Seguridade Pública da Xunta de Galicia comunicou a este concello que George Anthony Weinmann Mjid con DNI nº XXXXXXXXX e El Ouafi Omar Francisco Boarfa Barbeito con DNI nº XXXXXXXXX superaron o curso selectivo para o acceso a categoría de policía, dos corpos da policía local de Galicia. Con base no anterior resolveuse por Resolución de alcaldía nº 3/2020: Nomear como funcionarios de carreira na Subescala de Administración Especial, Subescala Servizos Especiais, categoría Policía local do Concello da Laracha a George Anthony Weinmann Mjid DNI nº ***391*** (número *270**) e El Ouafi Omar Francisco Boarfa Barbeito DNI nº ***005*** ( número *270**) con todos os dereitos e deberes que lles correspondan según a súa categoría con efectos dende o 9 de xaneiro de 2020. A Laracha, 14 de marzo de 2020 O alcalde José Manuel López Varela
17/04/2020 | Administración LocalMunicipal
Cariño
SAF marzo 2020

No Decreto da Alcaldía 154/2020, de data 7 de abril de 2020, aprobáronse os padróns fiscais de contribuíntes que deseguido se relacionan: - Prezo público de prestación do servizo de axuda no fogar, correspondente ao mes de marzo de 2020. Prazo de ingreso: O prazo de ingreso en período voluntario será dende o día 8 de abrIL de 2020 ata o 7 de xuño de 2020, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 7 de abril de 2020. O Alcalde José Miguel Alonso Pumar
17/04/2020 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución número 2020/13146 de 16/04/2020 pola que se aproba o Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes durante o exercicio 2020

ANUNCIO Resolución número 2020/13146 de 16/04/2020 pola que se aproba o Programa de Integración Laboral mediante a execución de obras e servizos mínimos municipais dos concellos da provincia de menos de 20.000 habitantes durante o exercicio 2020 (PEL-CONCELLOS). RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO CONVOCATORIA DO PROGRAMA DE INTEGRACIÓN LABORAL MEDIANTE A EXECUCIÓN DE OBRAS E SERVIZOS MÍNIMOS MUNICIPAIS DIRIXIDO A CONCELLOS DA PROVINCIA DA CORUÑA DURANTE O EXERCICIO 2020 (PEL-CONCELLOS) Don VALENTÍN GONZÁLEZ FORMOSO, Presidente da Deputación Provincial da Coruña, Vistos o informe do Servizo de Desenvolvemento Territorial e Medio Ambiente e o informe do Servizo de Fiscalización. RESOLVO: 1º.- Aprobar a concesión das subvencións ás entidades que se relacionan no Anexo 1, polos importes que se indican. De acordo co establecido na base 6.1 do programa, as entidades seleccionadas deberán achegar a documentación relacionada no anexo IV da solicitude no prazo de 10 días dende a publicación da presente resolución.2º.- Denegar a concesión das subvencións ás entidades que figuran no Anexo 2, polos motivos que se indican.3º.- Dispor o gasto das subvencións concedidas con cargo á seguinte aplicación orzamentaria: 0520/24100/46201, fase A, referencia nº 22020001403, operación nº 220200012399, importe: 3.000.000,00 € 4º.- Publicar a presente resolución no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. ANEXO 1 - Concedidas A Coruña, 16 de abril de 2020 O Presidente O Secretario Valentín González Formoso José Luis Almau Supervia
17/04/2020 | Administración LocalMunicipal
Fene
Secretaría
Padrón fiscal correspondente ao exercizo 2019 de servicio de saneamento e coeficiente de vertedura anual

ANUNCIO ASUNTO: PADRÓN FISCAL CORRESPONDENTE AO EXERCIZO 2019 DE SERVICIO DE SANEAMENTO E COEFICIENTE DE VERTEDURA ANUAL. Por resolución da alcaldía núm.232/2020, de 11 de marzo, aprobouse o padrón fiscal correspondente ao exercizo 2019 de servicio de saneamento e coeficiente de vertedura anual. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, os interesados poderán interpoñer as reclamacións ou alegacións que consideren pertinentes ante a Alcaldía. Finalizado o prazo de exposición pública os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. A repercusión do coeficiente de vertedura poderá ser obxeto de reclamación económico administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixir os xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 08 de abril de 2020 O alcalde Asdo.: Juventino José Trigo Rey.
17/04/2020 | Administración LocalMunicipal
Mesía
Aprobación definitiva orzamento 2020

Aprobado inicialmente o orzamento xeral para o exercicio económico de 2020, xunto coa plantilla de persoal, en sesión celebrada polo Pleno o día 20 de febreiro de 2020, e sometido o expediente a información pública durante o prazo de quince días hábiles, en virtude de anuncio publicado no Boletín Oficial da Provincia número 36, de data 21 de febreiro de 2020, sen que se teñan presentado reclamacións, considérase definitivamente aprobado de conformidade co disposto no artigo 169.1 do Real Decreto Lexislativo 2/2004, de 5 de marzo. Ós efectos da súa entrada en vigor, ao abeiro do artigo 169.3 do RDL 2/2004, faise público o seu resumo por capítulos, así como a plantilla de persoal. PLANTILLA DE PERSOAL DO CONCELLO DE MESÍA A) FUNCIONARIOS DE CARREIRA B) PERSOAL LABORAL TEMPORAL De acordo ao previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, contra a aprobación definitiva do orzamento poderá interpoñerse directamente recurso contencioso-administrativo, na forma e prazos que establecen as normas da indicada xurisdición. A interposición de recursos non suspenderá por si soa a aplicación do orzamento definitivamente aprobado. Mesía, 6 de abril de 2020 O alcalde, D. Mariano Iglesias Castro
17/04/2020 | Administración LocalMunicipal
San Sadurniño
Exposición pública de aprobación do padrón fiscal da escola infantil municipal do mes de marzo de 2020

ANUNCIO Exposición pública de aprobación do padrón fiscal da escola infantil municipal do mes de marzo de 2020. Apróbase por Resolución da Alcaldía, decreto nº 99/2020, con data 31 de marzo de 2020, o padrón fiscal do mes de marzo do exercicio 2020 das tarifas correspondentes ás persoas usuarias da EIM A Rolada, que comprende un total de 33 recibos por un importe de 2.785,87 euros. Nesta mensualidade os padróns fiscais correspóndense co 50% das cotas mensuais, imputadas á primeira quincena de marzo, atendendo as circunstancias do peche temporal do centro dende o 16 de marzo de 2020 como consecuencia da crise sanitaria creada polo COVID-19 e cumprindo as directrices e medidas preventivas adoptadas polas autoridades e organismos sanitarias. De conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública as persoas interesadas poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer recurso contencioso administrativo, ante o Xulgado do Contencioso-Administrativo de Ferrol, no prazo de dous meses. En virtude do establecido no punto 3 do capítulo VII do regulamento de réxime interior da escola infantil municipal A Rolada e no artigo 7 da Ordenanza fiscal T-15 reguladora da taxa pola prestación dos servizos da EIM A Rolada, a liquidación da cota tributaria practicarase por meses naturais e deberá ser aboada mediante transferencia bancaria nos dez primeiros días do mes seguinte, na entidade ou entidades financieiras que indique a concesionaria do servizo. San Sadurniño, 7 de abril de 2020 O ALCALDE, Secundino García Casal
17/04/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de marzo de 2020

Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de marzo de 2020 Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no mes de marzo de 2020 A Coruña 1 de abril de 2020 O Presidente O Secretario Valentin González Formoso José Luis Almau Supervía
17/04/2020 | Administración LocalMunicipal
Moeche
Proposta de declaración de Xeoparque Cabo Ortegal para o territorio que comprende os termos municipais dos concellos de Cariño, Cedeira, Cerdido, Moeche, Ortigueira, San Sadurniño e Valdoviño.

ANUNCIO Proposta de declaración de Xeoparque Cabo Ortegal para o territorio que comprende os termos municipais dos concellos de Cariño, Cedeira, Cerdido, Moeche, Ortigueira, San Sadurniño e Valdoviño. Os concellos de Cariño, Cedeira, Cerdido, Moeche, Ortigueira, San Sadurniño e Valdoviño presentan a proposta de declaración de Xeoparque Cabo Ortegal para o territorio que comprende os seus termos municipais e no procedemento de elaboración desta proposta de declaración de xeoparque é requisito por parte das administracións promotoras sometela aos trámites de exposición pública e de consulta, tal e como se establece no artigo 78 da sección 3ª da Lei 5/2019, do 2 de agosto, do patrimonio natural e da biodiversidade de Galicia. De acordo con isto, exponse ao público por un período de 20 días a memoria da candidatura do Proxecto Xeoparque Cabo Ortegal, que tamén se poderá consultar nos taboleiros de anuncios dos sete concellos integrantes do proxecto, nas correspondentes webs municipais e na web https://proxecto.xeoparquecaboortegal. gal/ Aquelas persoas que se consideren directamente interesadas neste proxecto poden emitir observacións e opinións mediante escrito dirixido ao Concello de Moeche, Rúa da Feira, 32, San Xoán 15563 Moeche, ou ao enderezo de correo electrónico: correo@moeche. gal, poñendo no Asunto: “Xeoparque.” ou ben na sede electrónica do Concello de Moeche https://moeche.sedelectronica. gal/info.0 Moeche, 8 de abril de 2020 A alcaldesa Beatriz Bascoy Maceiras
17/04/2020 | Administración LocalMunicipal
A Laracha
Aprobacion definitiva moificacion RPT

APROBACIÓN DEFINITIVA DA MODIFICACIÓN PUNTUAL DA RELACIÓN DE POSTOS DE TRABALLO. No Pleno do día 13 de decembro de 2019 aprobouse provisionalmente a modificación puntual da Relación de Postos de Traballo. Este acordo foi publicado no Boletín Oficial da provincial de 31 de decembro de 2019 a efectos de exposición pública Transcorrido o plazo de vinte días para presentación de alegacións (202 da Lei de Función Pública de Galicia) sen terse presentado ningunha enténdese aprobado definitivamente o acordo ata entón provisional. O texto do acordo queda como segue: ASUNTO: MODIFICACIÓN DE RELACIÓN POSTOS DE TRABALLO POSTOS DE TRABALLO QUE SE AMORTIZAN: Trátase dun total dun (1) posto de traballo de funcionario: Na área económico-financeira: 02.00.00.02 Técnico de Intervención. Posto de funcionario. POSTOS DE TRABALLO DE NOVA CREACIÓN: Trátase dun total de dous postos de traballo de funcionarios: 02.00.00.02 Tesoureiro (funcionario de Administración Local con habilitación de carácter nacional) 02.00.00.06 Auxiliar Administrativo A ficha de Auxiliar administrativo funcionario de carreira xa non se crea por existir o posto da RPT. Por tanto o novo posto de Auxiliar Administrativo para o Departamento de Servizos Económico terá a misma ficha que os xa existentes. Respecto ao posto de Tesoureiro habilitado, por ser de nova creación a ficha queda como segue: Proposta de ficha descritiva individual do novo posto de Tesoureiro/a: De conformidade co disposto nos artigos 5 e 6 do Real Decreto 128/2018, do 16 de marzo, polo que se regula o réxime xurídico dos funcionarios de Administración Local con habilitación de carácter nacional, realízase a seguinte proposta de funcións principais: VALORACIÓN DO COMPLEMENTO ESPECÍFICO VALORACIÓN DO COMPLEMENTO DE DESTINO A Laracha, 14 de marzo de 2020 O alcalde José Manuel López Varela
17/04/2020 | Administración LocalMunicipal
Mugardos
Ampliación prazo voluntario pago padrón Taxa servizo recollida lixo, subministro auga, sumidoiros, e servizo colectores e estacións bombeo augas residuais vertidas á rede de saneamento municipal, canon auga e coeficiente vertedura, 4º trimestre 2019

ANUNCIO Asunto: Ampliación do período voluntario de pago do padrón da Taxa polo servizo de recollida de lixo, polo servizo de subministro de auga, polo servizo de sumidoiros, e polo servizo de colectores e estacións de bombeo das augas residuais vertidas á rede de saneamento municipal en alta da Zona Norte da Ría de Ares e Sur da Ría de Ferrol, canon da auga e coeficiente de vertedura, correspondente ao cuarto trimestre do exercicio 2019. Por resolución do concelleiro de facenda, persoal e participación cidadá (delegación efectuada pola resolución da alcaldía núm.114/2020, do 06.02.2020) núm.325/2020, de data 08.04.2020, adoptouse, entre outros, o seguinte acordo: “3º) Ampliar o período voluntario de pago do Padrón da Taxa polo servizo de recollida de lixo, polo servizo de subministro de auga, polo servizo de sumidoiros, e polo servizo de colectores e estacións de bombeo das augas residuais vertidas á rede de saneamento municipal en alta da Zona Norte da Ría de Ares e Sur da Ría de Ferrol, canon da auga e coeficiente de vertedura, correspondente ao cuarto trimestre de 2019 ata o 30 de xuño de 2020.” Mugardos, 14 de abril de 2020 O concelleiro de Facenda, Persoal e Participación Cidadá (delegación efectuada pola resolución da alcaldía núm.114/2020, do 06.02.2020) José Miguel Mahía Prados.
17/04/2020 | Administración LocalMunicipal
Carnota
Resolución da alcaldía nº 156/2020 de 18 de marzo, revocando a delegación de competencias en materia de urbanismo efectuada mediante resolución nº 222/2019, de 25 de xuño, en favor de favor da Xunta de Goberno Local

Resolución da alcaldía nº 156/2020 de 18 de marzo, revocando a delegación de competencias en materia de urbanismo efectuada mediante resolución nº 222/2019, de 25 de xuño, en favor de favor da Xunta de Goberno Local. ANTECEDENTES E FUNDAMENTOS. Mediante Decreto número 222/2019, de 25 de xuño, o Alcalde resolveu delegar na Xunta de Goberno Local, entre outras, as seguintes competencias en materia de urbanismo: A contemplada no artigo 21.1. q da Lei 7/1985, de 2 de abril, reguladora das bases de réxime local: o outorgamento das licenzas, salvo que as leis sectoriais o atribúan expresamente ao Pleno ou á Xunta de Goberno Local. A evolución da epidemia do coronavirus COVID-19 está a provocar unha situación extraordinaria que require a adopción de medidas igualmente extraordinarias e a maior eficacia na toma de decisións que competen aos distintos órganos municipais. Por outro lado, as propias recomendacións e prevencións en materia de saúde comunicadas polas autoridades sanitarias, aconsellan limitar ao mínimo imprescindible as reunións de persoas, o que se traduce no ámbito municipal nas sesións de órganos colexiados. Finalmente, puideran darse circunstancias de necesidade obxectiva dos cidadáns nas que a demora na resolución do procedemento instruído a súa instancia produciría danos irreparables ou de gravidade extrema, sen prexuízo das suspensións dos prazos e términos establecidas polo Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19. O artigo 9 da Lei 40/2015 establece que a competencia é irrenunciable e será exercida precisamente polos órganos administrativos que a teñan atribuída como propia, salvo os casos de delegación ou avogación, cando se efectúen nos termos previstos nesta ou outras leis. O artigo 9.6 da mesma Lei establece que a delegación será revogable en calquera momento polo órgano que a tivera conferido. Así, estimando oportuno polas razóns anteriormente expostas volver a recuperar para si aquelas a competencia expresada, en uso das atribucións que legalmente me están conferidas e de acordo co disposto na lexislación vixente, RESOLVO: 1.º Revocar a delegación de competencias realizada en favor da Xunta de Goberno Local Decreto número 222/2019, de 25 de xuño, publicado no Boletín Oficial da Provincia da Coruña número 153, de 14 de agosto de 2019, que desde esta mesma data volven a ser asumidas polo Alcalde.2.º A presente resolución entrará en vigor a partir desta mesma data, sen prexuízo da posterior publicación da mesma no Boletín Oficial da Provincia da Coruña.3º. Comunicarase a presente resolución á Xunta de Goberno Local e darase conta ao Pleno na primeira sesión que celebren, respectivamente. Carnota, 14 de abril de 2020 O alcalde Juan Manuel Saborido Rama